polyglot-tagger/wikipedia-language-snippets-filtered huggingface dataset:
Flimkien mal-Forti ta' Bahla, hemm il-fdalijiet ta' ċittadella biswit oasi tat-tamal u tal-għelieqi bl-għelejjel u bil-frott, kif ukoll fdalijiet ta' ħajt antik ta' xi 13-il kilometru li kien jiddefendi ċ-ċittadella flimkien mal-forti.
Il-Forti ta' Bahla huwa wieħed minn erba' fortijiet storiċi li jinsabu taħt il-muntanji ta' Hajar Al Gharbiyah u l-Jebel Akhdar fl-Oman u l-uniku forti fil-lista ta' Siti ta' Wirt Dinji mill-Oman li ġie miżjud fl-1987.
Ir-ribelljoni fir-reġjun tal-Maċedonja affettwat il-parti l-kbira tal-partijiet ċentrali u tal-lbiċ tal-Monastir Vilayet li rċevew l-appoġġ prinċipalment tal-bdiewa Bulgari lokali, u sa ċertu punt tal-Popolazzjoni Aromanjana tar-reġjun.
Fid-19 ta ’Awwissu, rewwixta relatata mill-qrib organizzata minn bdiewa Bulgari fl- Adrianople Vilayet wasslet għall-ħelsien ta’ żona kbira fil- Muntanji Strandzha, u l-ħolqien ta ’gvern proviżorju f’Vassiliko, ir- Repubblika ta’ Strandzha .
Is-superstiti rnexxielhom iżommu kampanja ta ’gwerilla kontra t-Torok għall-ftit snin li ġejjin, iżda l-effett akbar tagħha kien li pperswadiet lill-poteri Ewropej biex jippruvaw jikkonvinċu lis-sultan Ottoman li għandu jieħu attitudni aktar konċiljatorja lejn is - sudditi Nsara tiegħu fl-Ewropa.
L-Organizzazzjoni għall-Kooperazzjoni u l-Iżvilupp Ekonomiku argumentat li jeħteġ li tiġi żviluppata definizzjoni kondiviża tal-ħiliet u tal-għarfien meħtieġa mill-għalliema, sabiex l-għalliema jiġu ggwidati fl-iżvilupp professjonali u fl-edukazzjoni tul il-karriera tagħhom.
Barra mill-klassijiet, l-għalliema jistgħu jakkumpanjaw lill-istudenti f'ħarġiet jew ġiti, jissorveljaw is-swali tal-istudju, jgħinu fl-organizzazzjoni tal-funzjonijiet tal-iskola, u jagħmluha ta' superviżuri f'attivitajiet lil hinn mill-kurrikulu.
Dan l-artiklu jiffoka fuq l-għalliema li jkunu impjegati, bħala r-rwol prinċipali tagħhom, biex jgħallmu lill-oħrajn f'kuntest edukattiv formali, bħal pereżempju fi skola jew f'post ieħor ta' edukazzjoni jew taħriġ formali inizjali.
Skond il-kimiku Ġermaniż Wilhelm Ostwald, li żar il-post tax-xogħol ta' Pierre u Marie Curie: "Dan il-laboratorju kien qiesu fl-istess ħin stalla u maħżen tat-tuffieħ. Kieku ma rajtx l-apparat tal-kimika, kont naħseb li qegħdin jidħqu bija".
Għalhekk, f'Novembru 1891, Marie telqet lejn Pariġi, fejn diġà kien hemm oħta l-kbira tistudja l-mediċina u fejn kienet ġiet aċċettata biex issegwi l-istudji fix-xjenzi fiżiċi u fix-xjenzi matematiċi fil-fakultà tax-Xjenza tas-Sorbonne.
Fl-10 ta' Diċembru, irċeviet ma' żewġha u Henri Becquerel, il-Premju Nobel għall-fiżika " b'rikonoxximent għas-servizzi straordinarji li taw fir-riċerka flimkien fuq il-fenomenu tar-radjazzjoni, skopert mill-Professur Henri Becquerel".
Fl-10 ta' Diċembru 1911, irċeviet it-tieni Premju Nobel, "b'rikonoxximent għas-servizzi tagħhom għall-avvanz tal-kimika bl-iskoperta tar-Radju u l-Polonju, l-iżolament tar-Radju u l-istudju tan-natura u l-komponenti ta' dan l-element notevoli".
Ġiet il-festa ta’ San Ġwann Battista, u Ġwanni Krisostmu, beda l-prietka tiegħu b’dan il-kliem: “Hawn hi mill-ġdid Erodijade; hawn hi bintha mill-ġdid għaddejja tiżfen; hawn hi mill-ġdid titlob ras Ġwanni fuq platt” .
adha kontra l-gula, is-superstizzjonijiet li kien hemm dwar il-Festa tal-Ewwel tas-Sena, il-logħob taċ-ċirku, it-tiġrijiet bil-karrettuni nhar il-Ġimgħa l-Kbira, u l-ispettakli fit-teatru nhar Sibt il-Għid.
Fost Missirijiet il-Knisja ta’ Antijokja, San Ġwann Krisostmu hu l-uniku wieħed li għandna x-xogħol tiegħu kollu, forsi minħabba l-isem kbir tiegħu, t-tbatijiet li ġarrab, is-sbuħija tal-kitba tiegħu, u d-duttrina tajba li għallem.
Għamel diskorsi oħra fuq il-Milied, il-Magħmudija ta’ Kristu u l-Epifanija, tliet diskorsi għall-Ġimgħa l-Kbira u tnejn oħra għall-Għid il-Kbir, ieħor għat-Tlugħ ta’ Ġesu’ fis-Sema u tnejn dwar Għid il-}amsin.
L-apprendistati kienu jitqiesu “vinkolanti” u apprendist kien jibda l-ewwel sempliċement billi jnaddaf il-ħanut, jillostra l-għodod, iżomm in-nar mixgħul, jillixxa t-truf li jkunu jaqtgħu, u jillostra x-xogħlijiet lesti tal-landa.
Qabel ma saru disponibbli s-saldaturi elettriċi, il-landier kien juża biċċiet imsaħħna tal-ħadid u tar-ram issaldjat bl-elettriku, il-laned kienu jużaw ħadidiet tal-mogħdija "tar-ram" jikwu b’manku tal-injam, qisha pjanċa tal-ħadid, u biċċiet tar-ram iffurmati f’għamliet differenti.
Iċ-ċertifikati li tressqu mill-gvernaturi kolonjali lill- Bord tal-Kummerċ Brittaniku wara l-Att jindikaw li l-ebda impjant tal-pjanċi stanjata ma kien jeżisti għalkemm kien hemm bosta impjanti tat-tqattigħ, u xi wħud minnhom kienu jiġu deskritti bħala impjanti tat-tqattigħ u tal-irrumblar.
Għad-differenza tal-ħaddieda li jaħdmu l-iktar b’metalli fuq in-nar, il-landiera jagħmlu l-maġġoranza tax-xogħol tagħhom b’metalli kesħin għalkemm jistgħu jużaw il-qiegħa tal-fuklar jew il-forn biex isaħħnu u jkunu jistgħu jiffurmaw il-materja prima tagħhom.
L-uniċità tiegħu minn perspettiva arkeoloġika hi li sit wieħed fih rekords ta’ żewġ tranżizzjonijiet kulturali sinifikanti ħafna: is-sostituzzjoni tal-bnedmin Neandertal bil-bnedmin moderni u iktar tard, it-tranżizzjoni mill-ġemgħat tal-kaċċa għall-biedja wara t-tmiem tal-aħħar Era Glaċjali.
Barra minn hekk, jinsab fil-bidu tal-katina muntanjuża ta’ Chasia, li tifforma l-konfini naturali bejn il-prefetturi ta’ Thessaly u l-Maċedonja, filwaqt li x-xmara Lithaios, tributarja tax-xmara Pineios, tgħaddi minn quddiem l-għar.
Ix-xmara żgħira Lithaios li tnixxi litteralment fuq l-għatba tal-bieb tal-għar u dan kien ifisser li dawk li jgħixu fl-għar dejjem kellhom aċċess faċli għall-ilma nadif u frisk mingħajr il-ħtieġa li jkopru distanzi twal kuljum biex isibuh.
Fi kliem il-UNESCO, “Ix-xibka li fiha l-pellegrini kuraġġużi kienu jiġu olzati vertikalment mal-ħajt tal-irdum għal 373 metru sal-monasteru ta’ Varlaam, fil-quċċata tal-wied tal-madwar, jissimbolizza l-fraġilità ta’ stil ta’ ħajja tradizzjonali li kien mhedded bl-estinzjoni".
L-eqdem eżempju magħruf ta’ struttura mibnija, ħajt tal-ġebel li kien jimblokka żewġ terzi tad-daħla tal-għar ta’ Theopetra, inbena 23,000 sena ilu, x’aktarx bħala lqugħ kontra l-irjieħ kesħin – id-Dinja kienet qed tesperjenza era glaċjali dak iż-żmien – u fl-għerien instabu bosta artefatti Paleolitiċi u Neolitiċi tal-insedjamenti umani.
L-imħabba tal-Baxkiri għaz-zalzett tal-laħam taż-żiemel u għax-xaħam taż-żiemel jistħoqqilha attenzjoni speċjali: il-Baxkiri jħobbu jieklu l-laħam taż-żiemel bi flieli ħoxnin ta' xaħam, maħsula bil-brodu qares ta' korot , li jinnewtralizza l-effetti ta' tant xaħam.
Il-Baxkiri għandhom ħafna platti festivi li jiġu ppreparati f'okkażjonijiet speċjali: keyeu-bilmene , il-laħam fl-għaġina żgħira speċjali li tiġi ppreparata għat-tieġ f'ġieħ l-għarus, keelen-tukmasy, qisha tarja speċjali li l-għarusa tipprepara biex turi l-ħila tagħha: din it-tarja trid tkun pjuttost irqiqa u mfarrka.
Wara din l-espressjoni jkun hemm stedina għal festin tat-te tal-Baxkiri bit-torti, yuyasa, il-laħam mgħolli, iz-zalzett tal-laħam taż-żiemel, cheesecakes, krema qarsa, ġamm, għasel u dak kollu li l-ospitant ikollu għad-dispożizzjoni tiegħu.
Wara li serva għal ftit xhur iservi fil-parroċċa ta' Ħaż-Żabbar, Joseph Spiteri intbagħat ikompli l-istudji tiegħu fil-Pontificia Accademia Ecclesiastica f'Ruma li huwa kulleġġ fejn jingħataw taħriġ id-diplomatiċi tal-Vatikan.
Bħala l-ewwel 'posting' tiegħu fid-Diplomazija vatikana, ntbagħat fil-Panama fejn hemmhekk kien hemm bħala Nunzju Appostoliku l-Arċisqof Mons Josè Sebastian Laboa li wara kien maħtur bħala Nunzju Appostoliku għal Malta.
Issir illegali li l-partiti politiċi jirċievu donazzjoni ta’ iktar minn €40,000 f’sena mill-istess donatur bħalma hi llegali wkoll li jirċievu donazzjoni ta’ €50 jew aktar minn persuna anonima u donazzjoni ta’ €500 jew iktar minn donatur li jkun magħruf mal-partit imma li jagħti d-donazzjoni bil-kundizzjoni li ismu ma jiġix żvelat lil terzi persuni.
Il-Knisja Maltin tikkonkludi l-istħarriġ dwar l-allegati dehriet, messaġġi u fenomeni mistiċi marbuta ma' Anġelik Caruana f'Borġ in-Nadur u tgħid li l-allegati fenomeni, "mhumiex ġejjin minn Alla u għalhekk, m'għandhomx oriġini sopranaturali."
F'digriet l-Arċisqof jordna "lill-Presbiteri, lir-Reliġjużi Rġiel u Nisa, lill-Katekisti u lill-Insara Fidili kollha biex ma jippromovux, bl-ebda mod, l-imsemmija allegati dehriet, allegati messaġġi, u allegati fenomeni mistiċi oħrajn."
Il-Prim Imħallef Silvio Camilleri, li kien nominat għal Imħallef fil-Qorti Ġenerali tal-Unjoni Ewropea ma jinstabx li jissodisfa l-kwalifiki meħtieġa minn panel ta’ esperti skont kif tirrikjedi il-liġi tal-UE biex iservi bħala Imħallef f’din il-Qorti.
Fil-Jemen, grupp ta’ rġiel armati jagħmlu attakk terroristiku fuq dar tal-mistrieħ għall-anzjani u persuni b’diżabilità mmexxija mill-Missjunarji tal-Karità, is-sorijiet ta’ Madre Tereża ta’ Kalkutta, u joqtlu erba’ sorijiet u ħdax-il persuna oħra.
Il-ġlud ġeneralment joriġinaw minn annimali bovini, kaprini u ovini, iżda jekk l-ewwel tnejn huma l-iktar komuni peress li huma rotob u uniformi, għaż-żraben lussużi jintużaw ġlud ta’ mammiferi jew annimali oħra bħar-rettili.
Fost dawn ix-xogħlijiet hemm is-sostituzzjoni tas-sopratakka, it-tbiddil totali tal-pett taż-żarbun, it-twaħħil tas-suletti, it-tbiddil tal-qiegħ kollu taż-żraben tat-trekking li jkollhom qiegħ tal-lastiku, l-immodifikar taż-żraben, it-twaħħil taċ-ċineg tal-basktijiet, it-tqegħid tat-toqob fiċ-ċintorini, eċċ.
Olympia ; bil-Grieg modern: ˈbia] Olymbía) hija raħal żgħir f’Elis fil-Peniżola Peloponniża fil-Greċja, famuża għas-sit arkeoloġiku bl-istess isem, li kien santwarju reliġjuż Panelleniku ewlieni tal-Greċja Antika, fejn kien isir il-Logħob Olimpiku tal-qedem.
Minkejja l-isem, ir-raħal ma jinsabx qrib il-Muntanja Olimpu li tinsab fit-Tramuntana tal-Greċja, fejn il-Griegi ta’ dak iż-żmien kienu jemmnu li jgħixu t-Tnax-il Olimpji, l-allat maġġuri tar-reliġjon tal-Greċja Antika.
Olimpja kienet magħrufa għall-istatwa ta’ Żeus b’qafas ġgantesk tal-injam bl-avorju u d-deheb li kienet l-immaġni ewlenija fit-tempju ddedikat għalih, li kienet ġiet skolpita minn Fidja, u li Antipater ta’ Sidon kien semma bħala waħda mis-Seba’ Għeġubijiet tad-Dinja l-Antika.
L-ewwel festival Olimpiku ġie organizzat fis-sit mill-awtoritajiet ta’ Elis fit-tmien seklu Q.K. – skont it-tradizzjoni l-ewwel Logħob Olimpiku sar fis-sena 776 Q.K. Għall-ħabta tas-sena 700 Q.K., saru bidliet maġġuri fis-sit, bħal ngħidu aħna l-illivellar tal-art u t-tħaffir ta’ bjar ġodda.
Nhar l-20 ta' Settembru 1935, flimkien ma' sħabu Enrique Guaita u Andrés Stagnaro, ukoll Taljani-Arġentini, ħarbu bil-moħbi lejn il-fruntiera tal-Italja u Franza, bil-biża li setgħu jiġu skjerati fl-eżerċitu għall-Gwerra tal-Etjopja.
Id-difensur lemini wera l-bqija tal-kampjonat u kien aktar kapaċi jilgħab fil-Premier League Malti f'bażi regolari, u kien anke msejaħ mat- tim nazzjonali Malti, matul l-istaġun Alex għamel 22 apparenzi u skorja gowl wieħed, imma Balzan Youths kienu relegati għall-Ewwel Diviżjoni Maltija wara li spiċċaw fid-9 pożizzjoni.
Matul l-istaġun 2006–07, Alex kompla bħala difensur lemini ma Sliema Wanderers u għen lill-klabb għat-tieni post ieħor, iżda din id-darba Sliema Wanderers kienu komdi hekk kif huma spiċċaw 11 punti l'bogħod miċ-ċampjins Marsaxlokk.
Fl-ewwel staġun tagħhom , it-tim ta' Għarb Rangers kien kollu iffurmat minn parteċipanti mill-lokalita iżda wara dak l-istaġun ħafna minn dawn il-plejers emigraw lejn l-Awstralja u għalhekk għall-istaġun 1969/70 it-tim kellu jakwista plejers li ma kinux mill-lokalità.
Fl-1947, in-negozjant Venezjan Antonio Fanna stabbilixxa l-Istitut Taljan Antonio Vivaldi, flimkien mal-kompożitur Malipiero bħala d-direttur artistiku tiegħu, bl-iskop li tiġi promossa l-mużika ta' Vivaldi u joħorġu edizzjonijiet ġodda tax-xogħlijiet tiegħu.
L-edizzjonijiet tiegħu tax-xogħlijiet bil-pjanu ta' Johann Sebastian Bach u ta' Ludwig van Beethoven, flimkien ma' ħafna oħrajn, kienu influwenti ferm fuq il-gosti mużikali u l-istil tal-ispettakli tal-mużiċisti Taljani fil-ġenerazzjonijiet ta' wara.
Il-generazione dell'ottanta , li kienet tinkludi lil Casella nnifsu, Malipiero, Respighi, Pizzetti, u Alfano — li kollha kienu kompożituri li twieldu għall-ħabta tal-1880, jiġifieri l-ġenerazzjoni ta' wara Puccini — ikkonċentrat fuq il-kitba ta' xogħlijiet strumentali, iktar milli opri, li Puccini u mużiċisti oħra ta' żmienu kienu speċjalizzaw fihom.
X'aktarx li kellu l-iktar perspettiva u influwenzi stilistiċi "internazzjonali" mill-generazione dell'ottanta, u dan, mill-inqas parzjalment, minħabba t-taħriġ mużikali bikri tiegħu f'Pariġi u n-nies li kien midħla tagħhom meta kien jgħixu jaħdem hemmhekk.
Il-kapaċità tiegħu bħala pjanista u x-xogħol tiegħu mal-grupp ta' tlieta wasslu għal uħud mill-iktar kompożizzjonijiet magħrufin tiegħu, fosthom A Notte Alta, is-Sonatina, Nove Pezzi, u s-Sitt Studji, Op. 70, għall-pjanu.
Fost l-istudenti ta' Casella kien hemm Clotilde Coulombe, Stefan Bardas, Maria Curcio, Francesco Mander, Branka Musulin, Maurice Ohana, Robin Orr, Primož Ramovš, Nino Rota, Maria Tipo, Gaetano Giuffrè, Camillo Togni, u Bruna Monestiroli.
Xogħlijiet oħra notevoli ta’ Apap jinkludu statwi fir-Rotunda tal-Mosta, fil-Knisja ta’ Santu Wistin fil-Belt Valletta, il-Katidral tal-Imdina, il-Bażilika ta’ San Ġorġ f’Għawdex, il-Knisja Parrokkjali tal-Qawra, il-Bażilika ta’ Santa Liena f’Birkirkara u l-Knisja Parrokkjali ta’ Ġesù Nazzarenu f’Tas-Sliema.
L-idea tal-Belt Ewropea tal-Kultura tnediet nhar il-13 ta' Ġunju 1985 mill-Kunsill tal-Unjoni Ewropea fuq inizzjativa ta' Melina Mercouri, li kienet tkopri l-inkarigu ta' Ministru tal-Kultura fil-gvern Grieg, bħala mezz biex jingħaqdu ċ-ċittadini Ewropej.
Sal-2004, il-kandidati kienu jiġu magħżula fuq bażi intergovernattiv fejn l-istati membri jagħżlu b'mod unanimu l-bliet l-iktar adattati biex itellgħu l-avveniment u l-Kummissjoni Ewropea tiggarantixxi sussidju għall-bliet magħżula kull sena.
Wara t-tielet post fl-istess diviżjoni fl-istaġun 2003-04, Oud-Heverlee Leuven spiċċaw it-tieni għal darb'oħra fl-istaġun 2004-05 u f'dak iż-żmien huma rebħu l-play-off u sussegwentement daħlu fit-Tieni Diviżjoni fl-istaġun 2005-06.
Fl-istaġun 2007-08 huma spiċċaw it-tielet fit-tieni diviżjoni b'61 punt, madankollu huma mbagħad lestew ir-raba' u fil-qiegħ tal-play-off tal-promozzjoni sussegwenti bl-ebda punt wara li tilfu kontra Tubize, Royal Antwerp u Lommel United.
Fl-aħħar tal-istaġun, il-belt ta' Leuven riedet itejeb il-livell tal-futbol li kellhom fil-belt u ġie deċiż li tliet klabbs, Zwarte Duivels Oud-Heverlee, K. Stade Leuven u K. Daring Club Leuven kienu jistgħu jingħaqdu.
Telfa li ġabet lil-Atalanta wiċċa l-isfel, wara li rebħu t-tieni leg 2-0, dawn marru biex jilħqu s-semifinali, u tilfu mar-rebbieħa eventwali KV Mechelen, iżda fil-proċess sar wieħed minn biss żewġ timijiet fl-istorja tal-kompetizzjoni biex jilħqu r-rawnd ta' qabel waqt li lagħbu l-futbol tagħhom barra l-kampjonat nazzjonali tat-titjira nett.
Il-klabb kien lura fl-1940 u baqgħu fl-A sa l-1959; wara staġun wieħed fis-Serie B il-klabb ġie promoss u dam aktar minn għaxar snin fl-A, qabel ir-relegazzjoni fl-1973 wassal għal perjodu inċert ta 'promozzjoni u relegazzjoni bejn iż-żewġ livelli.
Fl-istaġun 2010-11, il-klabb kiseb promozzjoni mis-Serie B għas Serie A. Atalanta laħqu s-semi-finali tal-Cup Winners' Cup "fl-1988, meta kienu għadhom jikkompetu fis-Serie B. Din kienet l-aħjar prestazzjoni minn qatt qabel minn klabb tal-1 diviżjoni f'kompetizzjoni UEFA prinċipali .
L-irġiel fil-Greċja tal-qedem kienu jmorru ġo agora , li kien iservi wkoll bħala post soċjali fejn isiru d-dibattiti u z-zekzik, biex il- jaqtalhom jew iqaxxrilhom xagħarhom, id-daqna u d-dwiefer tagħhom jew inkella biex jagħtihom stil partikolari.
Għadd ta’ tonsori Rumani saru għonja u influwenti, u bdew iġestixxu ħwienet li saru l-postijiet favoriti qalb il-pubbliku tas-soċjetà għolja; madankollu, il-biċċa l-kbira kienu ħaddiema tas-sengħa sempliċi, li kienu sidien ta’ ħwienet żgħar jew li kienu jaħdmu fit-toroq bi prezzijiet baxxi.
B’kuntrast, f’New Jersey it-tnejn li huma rregolati mill-Bord Statali tal-Kożmetoloġija u ma għadx hemm differenza legali bejniethom, ladarba tinħarġilhom l-istess liċenzja u jistgħu jipprattikaw l-arti tat-tqaxxir tal-leħja b’xafra dritta, l-għoti tal-kulur, xogħol ieħor bil-kimika u l-qtugħ tax-xagħar jekk ikunu jridu.
Bl-iżvilupp tax-xfafar tas-sikurezza minflok il-mus tal-leħja, u n-nuqqas ta’ prevalenza ta’ nies bid-daqna, kien hemm żmien meta l-biċċa l-kbira tal-barbiera bdew jispeċjalizzaw fil-qtugħ tax-xagħar iktar milli t-tqaxxir tal-leħja, għalkemm dan l-aħħar din il-prevalenza reġgħet qabdet sew.
Ix-xogħol ta' Camilleri ġie rappreżentat fid-dinja kollha u r-riċerka tiegħu ta' mużika folkloristika u improvizzazzjoni, l-influwenzi tal-ħsejjes tal-Afrika u tal-Asja, flimkien mal-istudju akkademiku tal-mużika Ewropea, għenuh joħloq stil "universali".
Fl-2014, il-Bank Ċentrali ta’ Malta ħareġ munita tal-fidda tal-10 ewro u tad-deheb tal-50 ewro biex Camilleri jingħata ġieħ, u bħala parti mis-serje ta’ muniti għall-kollezzjonisti tas-sensiela Europa li tenfasizza l-kultura u l-avvenimenti Ewropej fuq bażi annwali.
A far l'amore comincia tu kien suċċess ieħor għaliha internazzjonalment, magħruf bl-Ispanjol bħala En el amor todo es empezar, bil-Ġermaniż bħala Liebelei, bil-Franċiż bħala Puisque tu l'aimes dis le lui, u bl-Ingliż bħala Do It, Do It Again.
Meta kellha tmien snin, telqet minn Bolonja biex tistudja fl-Akkademja Nazzjonali taż-Żfin f’Ruma, u bdiet il-karriera tagħha fil-films fis-snin ħamsin tas-seklu 20, waqt li interpretat il-karattru ta' Graziella f’Tormento del passato , fejn dehret b'isimha proprju.
Għalhekk, fi kważi t-tradizzjonijiet insara kollha tal-lum, it-Testment il-Ġdid jikkonsisti f’27 ktieb: l-erba ’Evanġelji kanoniċi , l-Atti tal-Appostli, l-erbatax-il epistola ta’ Pawlu, is-seba ’epistoli kattoliċi, u il-Ktieb tal-Apokalissi.
L-ewwel lista kompluta magħrufa tas-27 kotba tat-Testment il-Ġdid tinstab f'ittra miktuba minn Athanasius, isqof ta 'Lixandra tas-seklu 4, datat għall-367 AD. Is-27 ktieb il-Ġdid Testment ġie formalment kanonizzat matul il-kunsilli ta 'Ippona u Kartaġni fl-Afrika ta' Fuq.
Il-kastell ta’ Český Krumlov jippreserva t-teatru Barokk tiegħu li nbena bejn l-1680-1682 taħt it-tmexxija tal-Prinċep Johann Christian I von Eggenberg u ġie rinnovat b’tagħmir tal-palk ta’ dak iż-żmien taħt it-tmexxija ta’ Josef Adam zu Schwarzenberg mill-1765 sal-1766.
Il-viżitaturi jistgħu jipparteċipaw fi żjara gwidata taħt il-palk biex jilmħu l-apparat tal-injam u l-ħbula li permezz tiegħu kienu jinbidlu x-xenarji u fl-istess ħin l-attenzjoni tal-udjenza kienet tiġi distratta b’xi duħħan jew ġigġifogu.
Matul il-perjodu Komunista taċ-Ċekoslovakkja, il-belt storika ta’ Krumlov ġiet ittraskurata, iżda minn żmien ir-Rivoluzzjoni tal-Bellus tal-1989, il-biċċa l-kbira tal-binjiet tal-belt ġew irrestawrati, u llum il-ġurnata hija destinazzjoni popolari għall-vaganzi, b’għadd kbir ta’ turisti mill-Ewropa kif ukoll mill-Asja.
Reċensjoni tal-istudju ta' Dryden tinnota li: "Edipo re . lanqas biss kienet komposta minn . Meta romlot, martu ħallset kompożitur ieħor biex jagħmel opra oħra u juża l-mużika ta' Der Roland von Berlin. Dryden ma sabx min kien fil-korrispondenza ta' Leoncavallo u lanqas ma sab nota waħda tiegħu fil-librett miktub bl-idejn".
70 sena wara mewtu, ġiet imnedija kampanja biex minflok f'Firenze jiġi midfun f'Brissago, l-Iżvizzera, wara għajdut li nstabet xi ittra miktuba minn Leoncavallo fejn jingħad li l-kompożitur xtaq jindifen hemm oriġinarjament, iżda din l-ittra qatt ma nstabet.
Fl-1879, iz-ziju ta' Leoncavallo Giuseppe, id-direttur tad-dipartiment tal-istampa tal-Ministeru għall-Affarijiet Barranin fl-Eġittu, issuġġerixxa li n-neputi żagħżugħ tiegħu jmur il-Kajr biex juri l-ħiliet tiegħu fid-daqq tal-pjanu.
L-arja l-iktar famuża tagħha "Vesti la giubba" ġiet irreġistrata minn Enrico Caruso u jingħad li kienet l-ewwel opra jew kanzunetta rreġistrata fid-dinja li bigħet miljun kopja (għalkemm x'aktarx li dan huwa t-total tal-verżjonijiet preċedenti tagħha ta' Caruso li saru fl-1902, fl-1904 u fl-1907).
Kważi xejn mill-opri l-oħra ta' Leoncavallo ma jinstemgħu llum il-ġurnata, iżda l-arji għall-baritoni minn Zazà kienu l-favuriti fost il-baritoni għal kunċerti u reġistrazzjonijiet kbar u Zazà kif ukoll La bohème tiegħu ġieli jittellgħu.
Edizzjonijiet stampati tal-gazzetta twaqqfu fl-2015, u minn dakinhar 'l hawn il-gazzetta saret disponibbli biss bħala verżjoni diġitali fuq il-websajt tad-Dipartiment tal-Informazzjoni. Madankollu, 25 kopja fiżika ta' kull edizzjoni baqgħu jiġu stampati sabiex jinżammu mid-Dipartiment tal-Informazzjoni u mill-Bibljoteka Nazzjonali ta' Malta.
Imbagħad, kappella hija post ta' qima, xi kultant mhux ta' duttrina speċifika, li tkun parti minn binja jew minn kumpless bi skop ewlieni ieħor, mhux bilfors reliġjuż, bħal ngħidu aħna skola, kulleġġ, sptar, palazz jew dar aristokratika kbira, kastell, kwartier tas-suldati, ħabs, stabbiliment funebri, ċimiterju, ajruport, jew bastiment militari jew kummerċjali.
Fl-aħħar nett, għal raġunijiet storiċi, it-terminu ‘kappella' jintuża wkoll minn denominazzjonijiet indipendenti jew nonkonformisti għall-postijiet ta' qima tagħhom fil-Gran Brittanja, anke meta jkunu kbar u fil-prattika joperaw bħala knisja parrokkjali.
Minkejja l-filosofija ta’ ħafna minnhom m’affettwatx il-ħajja soċjali u politika tal-Maltin, xi wħud mill-filosfi Maltin kellhom relazzjonijiet qawwija mal-ġrajjiet kurrenti ta’ żmienhom, u xi minn daqqiet saħansitra anki stimulaw il-bidla soċjali.
Madanakollu, l-Iskolastiċi kienu mifruqa f’żewġ kampijiet opposti għal xulxin: filwaqt li l-parti l-kbira kienet taqra lil Aristotli mill-għajnejn ta’ Tumas ta’ Akwinu, l-oħrajn kienu jaqrawh mill-għajnejn ta’ Ġwanni Duns Scotus.
It-tieni, għax kull attività li kienet qiegħda titwettaq fil-qasam filosofiku―kemm jekk bit-tagħlim, kemm jekk bil-kitba u kemm jekk f’sempliċi diskussjonijiet―kienet qed issir bħallikieku l-filosofija f’Malta kellha, l-aktar l-aktar, preżent mingħajr imgħoddi.
Għalkemm il-filosofija kienet mgħallma f’Malta f’bosta istituzzjonijiet ta’ edukazzjoni għolja sa minn nofs is-seklu 16 ’il quddiem, mit-tieni nofs tas-seklu 18 ’il quddiem kienet l-Università ta’ Malta l-istituzzjoni akkademika ewlenija li l-aktar ippromoviet l-attività u r-riċerka filosofika.
Illum, l-aktar minħabba aċċess eħfef għall-għejjun ta’ riċerka u wkoll minħabba t-tkabbir u l-firxa tal-mezzi ta’ komunikazzjoni, l-istħarriġ u l-interess filosofiku fil-gżejjer Maltin saru mifruxa aktar, kemm fl-għadd ta’ dawk li jitħajru għalihom u kemm fid-diversità tal-kontenut.
Lejn tmiem iż-żmien tal-Kavallieri ta’ San Ġwann f’Malta, ideat li kienu splussivi għall-ħabta tar-Rivoluzzjoni Franċiża tal-1789 bdew jaqbdu ġmielhom fost ambjenti intellettwali li kienu ddejqu bl-Iskolastiċiżmu u riedu arja intellettwali kemxejn ġdida.
Għalkemm Malta hija biss gżira ċkejkna Ewropea f’nofs il-Baħar Mediterran, għal dawn l-aħħar sitt sekli l-popolazzjoni żgħira tagħha ġiet f’kuntatt mill-qrib ma’ xi wħud mill-movimenti ewlenin politiċi, akkademiċi u intellettwali tal-Ewropa.
Għalkemm fil-biċċa l-kbira tal-każijiet il-filosofija kompliet tiġi meqjusa biss bħala l-qaddejja tat-teoloġija, xi intellettwali ħadu l-interess li diskretament jiġbdu x-xogħlijiet tagħhom f’mogħdijiet anqas magħrufa jew mistennija mis-soltu.
Minkejja li l-kontribuzzjonijiet filosofiċi ta’ dawn l-għalliema huma affaxxinanti fihom infushom, il-kontroll u r-restrizzjonijiet li kien hemm fuq l-attività intellettwali qajla ħallitilhom fejn jimirħu b’oriġinalità u ħolqien tal-ħsieb.
Bħala detentriċi tat-Tazza, Mika pparteċipaw diversi drabi fil-logħbiet tal-kwalifika tal-UEFA Cup, l-aħjar riżultat kien fit-tieni rawnd tal-kwalifikazzjoni fl-2007, bħala l-klabb għadda lil MTK Budapest, iżda ma kienux avvanzati u tilfu ma klabb Slovak, FC Artmedia.
Malli kisbet l-indipendenza tagħha, iddikjarata fl-1973 u rikonoxxuta wara gwerra li ntemmet fl-1974, l-isem tal-kapitali tagħha, Bissau, ġie miżjud mal-isem uffiċjali tal-pajjiż biex tiġi evitata konfużjoni bejnu u r-Repubblika tal-Ginea .